
 REPUBLIKA HRVATSKA
   ZADARSKA ŽUPANIJA

    OPĆINA JASENICE
        Općinsko  vijeće   

KLASA: 400-01/25-01/07
URBROJ: 2198-21-01-26-2
Jasenice,  29. lipnja 2026. godine
Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 117. Zakona o socijalnoj skrbi  ("Narodne novine" broj: 18/22, 46/22, 119/22, 71/23, 156/23, 61/25)  i članka 30. Statuta Općine Jasenice („Glasnik Općine Jasenice“, broj: 1/18, 8/18, 1/21, 3/21 – pročišćeni tekst i 11/22) Općinsko vijeće Općine Jasenice na svojoj 11. sjednici održanoj dana 29. lipnja 2026.  godine, donosi

I. Izmjene i dopune Programa socijalne skrbi
Općine Jasenice za 2026. godinu

Članak 1.

Sredstva u Proračunu Općine Jasenice osigurana za potrebe programa socijalne skrbi koristit će se za osiguranje i pomoć socijalno ugroženom stanovništvu na području Općine Jasenice radi osiguranja više razine socijalne sigurnosti najugroženijeg  dijela pučanstva kao i za davanje pomoći građanima za podmirenje troškova stanovanja utvrđenih Zakonom o socijalnoj skrbi.

Članak 2.

Za ostvarenje programa socijalne skrbi planirana su sredstva u iznosu od 240.840,00 EUR. Ovim Izmjenama i dopunama planirana sredstva se povećavaju za 63.750,00 EUR i sada iznose 304.590,00 EUR, a koristit će se za slijedeće:

	Oblik pomoći


	Plan 2026.
	I.Izmjene i dopune 2026.

	1.Podmirenje troškova stanovanja (struje, vode, komunalne naknade i sl.) koji su utvrđeni člankom 42. stavak 1. Zakona o socijalnoj skrbi
	      2.880,00 EUR
	2.880,00 EUR

	2. Podmirenje troškova ogrjeva koji su utvrđeni člankom 289. Zakona o socijalnoj skrbi
	      1.120,00 EUR
	1.120,00 EUR

	3. Jednokratne ili višekratne pomoći građanima radi svladavanja poteškoća u svezi s bolešću, starošću, smrću člana obitelj , invalidnošću te drugim nepovoljnim okolnostima ili kriznim stanjima
	   21.000,00 EUR
	                    21.000,00 EUR

	4. Potpora roditeljima novorođenčadi
	  40.000,00 EUR
	50.000,00 EUR

	5. Subvencioniranje troškova javnog prijevoza
	  6.700,00 EUR
	6.700,00 EUR

	6. Crveni križ Obrovac
	    4.645,00 EUR
	4.645,00 EUR

	7. Ostale tekuće donacije (Udruge, pojedinci)
	  1.500,00 EUR
	3.000,00 EUR

	8. Udruga dragovoljaca Domovinskog rata
	   700,00 EUR
	700,00 EUR

	9. EU – projekt „Zaželi“ – pomoć u kući
	162.295,00 EUR
	164.545,00 EUR

	10. Stambeno zbrinjavanje mladih obitelji
	0,00 EUR
	50.000,00 EUR

	UKUPNO: 
	240.840,00 EUR
	304.590,00 EUR


Članak 3.

Pravo na dodjelu pomoći iz ovog Programa ostvariti će građani koji ispunjavaju kriterije utvrđene Zakonom o socijalnoj skrbi. 

Korisnici prava iz socijalnog programa mogu biti isključivo osobe sa stalnim prebivalištem na području Općine Jasenice.

Članak 4.

Postupak za odobrenje korištenja sredstava po Programu  socijalne skrbi odobravat će se na temelju potrebne dokumentacije. Isplata sredstava građanima, organizacijama i Udrugama, vršit će se temeljem odluke Socijalnog vijeća Općine Jasenice koje imenuje Općinski načelnik.

Članak 5.

Korisnik je dužan prijaviti svaku promjenu koja utječe na ostvarivanje prava korištenja sredstava Socijalnog programa u roku 8 dana od dana nastanka promjene. U protivnom dužan je vratiti neosnovano primljenu naknadu.

Članak 6.
Ove I. Izmjene i dopune Programa socijalne skrbi Općine Jasenice za 2026. godinu stupaju na snagu prvog dana od dana objave u "Glasniku Općine Jasenice".

                                                                                              Predsjednica:

                                                                                          Anamarija Maruna
